Dickinson (Severná Dakota)

Dickinson je mesto v USA, na západe štátu Severná Dakota. Je sídlom Stark County a má rozlohu 24,6 km².

Mesto leží v oblasti Veľkých prérií, na rieke Heart River, východne od geomorfologicky pozoruhodného územia Badlands a národného parku Theodore Roosevelt National Park. V meste sídli Dickinson State University a Dakota Dinosaur Museum (s replikami dinosaurov). 

Dickinson je obsluhovaný regionálnym letiskom Theodore Roosevelt Regional Airport. 

Z európskych prisťahovalcov sú dnes najpočetnejší Nemci (54,1 %), Nóri (14,2 %) a Česi (7,5 %). Viaceré sídla v okolí mesta nesú české názvy (napr. New Hradec).

 Demografia 
Podľa sčítania obyvateľstva v roku 2010 tu žilo 17 787 obyvateľov, ale v dôsledku ropného rozmachu bol v roku 2013 počet obyvateľov odhadovaný na 20 826. Iné zdroje hovoria o 26 771, alebo dokonca o populácii prekračujúcej 30 000 ľudí.http://money.cnn.com/gallery/pf/2013/03/19/oil-boomtowns/2.html

 Osobnosti mesta 
 Kellan Lutz (* 1985), herec

 Referencie 

 Iné projekty 

 Externé odkazy 
 Oficiálna stránka
 Dickinson Convention and Visitor's Bureau

Kategória:Mestá v Severnej Dakote